Slutreplik
Forfattere: Hans Bonde
Tidsskrift: forumforidraet (2026-02-19)

## Slutreplik

## Debat baseret på artikel i Forum for idræt, 41. årgang, 2026, 'Håndbold i hagekorsets skygge'.

AF DR. PHIL. OG PH.D., PENSIONERET PROFESSOR, HANS BONDE

Gennem indlæggene ovenfor har læseren mulighed for selv at tage stilling til, om håndboldforbundet i besættelsens første halvdel blot fulgte en attentistisk linje, hvis 'mål var gennem en tilbageholdende attitude at vinde tid over for tyskernes krav', eller om det snarere fulgte en aktivistisk linje, altså en 'aktivt medspillende politik over for det Tredje Rige, der sigtede på gennem et konstruktivt samarbejde at opnå goodwill over for besættelsesmagten' - garneret med landskamp med militærmusik og med lederen af de tyske besættelsestropper og hans stab på tribunen, med unge danske landsholdsspilleres livsfarlige landsholdskamp i tyske krigszoner, og endelig med landskamp i København mod Tysklands allierede Ungarn så sent som november 1942, som reaktion på, at man nu ikke længere kunne spille mod det Tyskland, der havde trukket sig fra idrætssamarbejdet pga. angreb på Sovjetunionen og krigserklæring mod USA.